La publicació Energia Demo és una col·lecció de fitxes tècniques que analitzen projectes singulars realitzats a Catalunya destacables des del punt de vista de l'estalvi i l'eficiència energètica en els diferents àmbits: industrial, edificis, mobilitat, energies renovables, etc. És una publicació orientada a professionals i empreses que treballen en l'àmbit de l'energia.
La Direcció del Museu, amb l'assessorament de l'Institut Català d'Energia, va contractar l'any 2016 el servei de millora de l'eficiència energètica i manteniment de les instal·lacions, aconseguint un estalvi energètic anual d'1.817.636 kWh elèctrics i de 978.616 kWh de gas.
La comunitat de propietaris de l'Edifici Europa, de Barcelona, formada per 24 habitatges i tres locals comercials, ha impulsat una instal·lació fotovoltaica per a l'autoconsum col·lectiu, connectada també a la xarxa, per gestionar els excedents de producció.
La rehabilitació de l'edifici corporatiu de Constraula és un exemple de rehabilitació energètica sos-tenible, amb autoproducció renovable i incorporació de punts de recàrrega per a vehicles elèctrics, elements clau dins de la transició energètica.
L'edifici ha obtingut la màxima qualificació possible en la certificació energètica d'edificis (A) tant de consum d'energia primària com d'emissions de CO2, amb 0 kg CO2/m2·any.
Clariant és una empresa del sector químic que gràcies a una fórmula de rènting ha estat capaç de fer econòmicament viable, amb la instal·lació de compressors més eficients, la reducció dels consums específics de la producció d'aire comprimit en més d'un 34%.
L'edifici La Borda és un exemple d'edifici bioclimàtic, sostenible i eficient, de propietat col·lectiva, construït amb criteris de sostenibilitat i eficiència energètica a partir de la iniciativa de cooperació entre particulars.
"Viure de l'aire del cel" és un projecte de generació d'electricitat d'origen renovable pioner al nostre país: 615 persones o famílies, així com entitats sense ànim de lucre, són copropietàries d'un aerogenerador en el terme municipal de Pujalt (Alta Anoia, Barcelona).
La planta de fabricació d'automòbils SEAT a Martorell ha implementat durant el 2017 una instal·lació de recuperació de la calor dels gasos de combustió dels forns a través d'un intercanviador aire/aigua a les xemeneies, que permet incorporar-la a la xarxa d'aigua sobreescalfada que s'utilitza per vehicular energia tèrmica per tota la planta.
Aquesta mesura ha suposat un estalvi anual d'11,8 GWh d'energia tèrmica, amb una reducció associada d'emissions de CO 2 de 2.300 tCO2/any.
El Consorci de Benestar Social Gironès-Salt i el Consell Comarcal del Gironès han realitzat intervencions d'optimització energètica i assessorament en contractació d'energia a 181 llars en situació de vulnerabilitat que són usuàries dels serveis socials bàsics.
L'objectiu és el de combatre de forma activa la pobresa energètica present a la comarca.
L'Ajuntament de Barcelona ha rehabilitat i ampliat el centre cívic Can Portabella, un edifici del s.
XIX situat al barri de Sant Andreu.
Gràcies a la seva rehabilitació, que va incorporar elevats nivells d'aïllament, l'edifici té una reduïda demanda energètica que, conjuntament amb la nova instal·lació solar fotovoltaica, permet que l'edifici generi més energia de la que consumeix.
L'Institut d'Educació Secundària Salvador Dalí d'El Prat de Llobregat ha reduït el seu consum elèctric un 33% gràcies al treball en equip d'alumnes i professors, i a la implicació de tot el personal del centre.
L'estalvi s'ha aconseguit amb l'aplicació de bones pràctiques ambientals en totes les activitats acadèmiques docents durant un període de tres cursos escolars.